ร้านอาหารไทยมีเมนูครบทั้ง4ภาคให้เลือก ส่วนใหญ่เน้นแนวอีสาน ส้มตำ ยำ ลาบ ร้านอยู่ชั้น5ของห้างใกล้ร้านMango bar ค่ะ มีที่นั่งจำนวนมาก นั่งสบาย คนน้อย 

เป็นร้านในเครือของข้าวเกรียบมโนราห์ ดังนั้นจึงมีของทานเล่นฟรีมาให้เป็นข้าวเกรียบกุ้ง อร่อยดีค่ะ

เราเลือกเมนูมาชิมดังนี้

ลาบเป็ด(150)_จานไม่ใหญ่ เนื้อเป็ดเยอะ รวนมาสุกกำลังดี ไม่เหม็นไม่เหนียว เค็มนำ อร่อยใช้ได้ รสไม่จัด

เนื้อย่าง(250)_เนื้อนุ่ม ย่างมาสุกหอม เสริฟพร้อมน้ำจิ้มแจ่ว อร่อยไม่ต้องพึ่งน้ำจิ้มเลยค่ะ

คอหมูย่าง(150)_มันค่อนข้างเยอะ หมักมาออกหวานนิดๆ ย่างมาสุกหอมอร่อย ถ้าชอบมัน จานนี้ดีเลย น้ำจิ้มแจ่วออกหวานอมเปรี้ยวมะขามเปียกหอมข้าวคั่วไม่เผ็ด

ยำปูม้า(250)_ปูตัวใหญ่ เนื้อเยอะ แต่ไม่ค่อยสด มีกลิ่นคาวเล็กน้อยแต่ไม่เหม็น ใช้กุ้งแห้งอย่างดี ถั่วลิสงคั่วเม็ดใหญ่ เครื่องยำดี หวานนำ รสกลมกล่อมแต่ไม่แซ่บ ชอบเผ็ดและเปรี้ยวกว่านี้ และถ้าปูสดจะดีเลยค่ะ

น้ำเปล่าขวดละ25บาท น้ำแข็งแก้วละ5บาท ข้าวเหนียวและขนมจีน จานละ25บาท

ราคาทั้งหมดไม่บวกvatแต่มีsc เพิ่ม10%ค่ะ บริการมาตรฐานปกติ ไม่มีfree wifi นะคะ

โดยรวมอาหารรสชาติกลางๆ ไม่เผ็ด ราคาและรสชาติน่าจะเน้นชาวต่างชาติมากกว่า หรือใครไม่ทานรสจัดก็มาลองดูได้ค่ะ